**Ministru kabineta noteikumu projekta „Grozījumi Ministru kabineta 2015.gada 9.jūnija noteikumos Nr.291 „Noteikumi par biodrošības pasākumu kopumu dzīvnieku turēšanas vietām”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Apvienoto Nāciju Organizācijas Pārtikas un lauksaimniecības organizācijas (*FAO*) 2020.gada 17. janvāra paziņojums par Austrumeiropas valstu risku tikt pakļautām augsti patogēnās putnu gripas apakštipa H5N8 uzliesmojumiem un ekspansijai reģionā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Eiropas Komisijas Dzīvnieku slimību ziņošanas sistēmā (*ADNS*) esošo informāciju patlaban putnu gripa ir skārusi sešas Eiropas Savienības dalībvalstis – Poliju, Slovākiju, Ungāriju, Rumāniju, Čehiju un Vāciju. Vācijā putnu gripa pagaidām konstatēta tikai savvaļas putniem, bet pārējās dalībvalstīs – arī mājputniem. Kopš Polijā 2019. gada 30. decembrī tika konstatēts pirmais augsti patogēnās putnu gripas uzliesmojums, līdz šim laikam ir konstatēti 20 slimības uzliesmojumi mājputnu novietnēs Eiropas Savienības dalībvalstīs un divi savvaļas putnu saslimšanas gadījumi dažādos skarto dalībvalstu apgabalos. Skartas galvenokārt tādas mājputnu sugas kā vistas, zosis, pīles, pērļu vistas un tītari. Skarto dalībvalstu kompetento iestāžu epidemioloģiskās izmeklēšanas dati liecina, ka vīrusa iespējamais izcelsmes avots ir savvaļas putni. Šajā sezonā ir novērota augstāka vides temperatūra un mazs sniega segas biezums, nekā tas parasti ir skartajos reģionos, tāpēc daudzas savvaļas putnu populācijas nav migrējušas uz to parastajiem apvidiem dienvidu virzienā, šķērsojot Vidusjūras baseinu. Tādējādi Eiropas valstis, kuras atrodas zemākos platuma grādos tuvu skarto dalībvalstu reģioniem un kurās ir vērienīga mājputnu ražošana, var būt pakļautas lielam putnu gripas riskam.Ģenētiskā informācija par šo augsti patogēno putnu gripas vīrusa apakštipu H5N8 pašlaik publiski nav pieejama, bet sākotnējā informācija no *FAO* putnu gripas references laboratorijas, kas atrodas Padujā Itālijā, liecina, ka vīrusiem ir cieša ģenētiska sakarība (99,8–100% ģenētiskā līdzība) ar H5N8 vīrusiem, kas tika konstatēti slimības uzliesmojumu laikā Āfrikā 2018.–2019. gadā.Ministru kabineta 2007. gada 19. jūnija noteikumu Nr. 405 „Putnu gripas uzliesmojuma likvidēšanas un draudu novēršanas kārtība” XVIII nodaļā noteikti bioloģiskās drošības pasākumi, lai mazinātu augsti patogēnās slimības ierosinātāja pārnešanas risku no savvaļas putniem uz mājputniem un citiem nebrīvē turētiem putniem. Viens no profilakses pasākumiem putnu gripas nonākšanai mājputnu ganāmpulkos ir ierobežojumu perioda noteikšana, kura laikā aizliegta: 1) mājputnu turēšana ārā;2) ārā esošu ūdenskrātuvju izmantošana mājputniem;3) ūdens piegāde mājputniem no virszemes ūdenstilpēm, pie kurām var piekļūt savvaļas putni;4) mājputnu izlaišana medījamo putnu krājumu atjaunošanai.Ierobežojumu periodu atļauts noteikt, ņemot vērā epizootoloģisko situāciju valstī, citās Eiropas Savienības dalībvalstīs un tuvumā esošajās trešajās valstīs.Ievērojot minētos apstākļus, ir sagatavots Ministru kabineta noteikumu projekts „Grozījumi Ministru kabineta 2015. gada 9. jūnija noteikumos Nr. 291 „Noteikumi par biodrošības pasākumu kopumu dzīvnieku turēšanas vietām”” (turpmāk – noteikumu projekts), lai noteiktu papildu biodrošības pasākumus novietnēs, kurās tur mājputnus un kurās tie būs jāīsteno no 2020. gada 7. februāra. Papildu pasākumu īstenošanas laiks atkarīgs no epidemioloģiskās situācijas.Noteikumu projekts pilnībā atrisinās minētās problēmas. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz dzīvnieku īpašniekiem vai turētājiem, kas audzē vai tur mājputnus (vistas, tītarus, pērļu vistiņas, zosis, pīles, paipalas, baložus, fazānus, irbes un citus nožogotās platībās turētus putnus). Pēc Lauksaimniecības datu centra datiem, Latvijā 2019. gada 1. jūlijā bija reģistrēti 5 617 190 mājputnu un 4890 mājputnu novietņu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā noteikto normu īstenošana palīdzēs dzīvnieku īpašniekiem īstenot putnu gripas profilaktiskos pasākumus mājputnu turēšanas vietās. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības pasākumi netiek plānotas, ņemot vērā pieaugošos draudus putnu gripas izplatībā no savvaļas putniem uz mājputniem un nepieciešamību steidzami ieviest papildu biodrošības pasākumus. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Noteikumu projekta īstenošanā iesaistītās institūcijas noteikumu projekta īstenošanu nodrošinās ar to budžetā esošajiem resursiem. |

 Zemkopības ministrs K. Gerhards

Vecuma-Veco 67027551

Olita.Vecuma-Veco@zm.gov.lv